کرمان ٚ اۊستان

کرمان اۊستان، ايران ٚ پيلـه‌ترين اۊستان ایسه گه کرمان ٚ شأر اۊن ٚ مرکز ایسه. أ اۊستان، ايران ٚ نسا مئن قرار بيگيته دره ؤ ۱۳۹۵ سال ٚ مئن، ايران ٚ آمار ٚ مرکز ٚ أساس، ۳,۱۶۴,۷۱۹ نفر جمعيت دأشتي. کرمان، ويشتر جه ايران ٚ ۱۱ درصد مساحت-أ شامل به ؤ ۱۸۳,۱۹۳ کيلۊمتر مۊربع پيلئکي ٚ أمرأ، ايران ٚ أولي پيله اۊستان ایسه. کرمان، کيشۊر ٚ نؤهؤمي پۊرجمعيت ٚ اۊستان ني محسۊب به. أ اۊستان، ويشتر جه ۶۶۰ته ثبت بؤبؤسته ميللي أثر ٚ أمرأ، ايته جه ايران ٚ تاريخي اۊستانان ايسه.  کرمان ٚ اۊستان، یۊنسکؤ لیست ٚ مئن هفت‌ته ثبت بؤبؤسته أثر دأره گه شاهزاده ماهان ٚ باغ، میمند ٚ صخره‌اي رۊستا، أرگ بم، لۊت ٚ کوير، دۊته کاروانسرا ؤ سه قنات اي سري جه أ أثران ايسد. کرمان ٚ اۊستان، صادراتی رۊتبه نظر ٚ جه، کيشۊر ٚ چاردهؤمي اۊستان ایسه. کرمان ٚ اۊستان، متنوع اقليم دأره ؤ لاله‌زار ٚ شأر گه ۲,۸۷۰ متر دريا سطح ٚ جه بۊلندي دأره، ايران ٚ بام ؤ جؤرترين شأر محسۊب به. هأتؤني بردسير ٚ شأر ۲۰۴۷ متر بۊلندي ٚ أمرأ، ايته جه ايران ٚ بۊلند ٚ شأرستانان ایسه. کرمان ٚ اۊستان خۊ اقليمي تنوع ٚ أمرأ، خۊرما ؤ پسته تؤليد مئن أول، آغۊز ٚ تؤليد ٚ مئن دۊوؤم، ؤ مۊحمدي گۊل ٚ تؤليد مئن ني دۊوؤمي رۊتبه-یأ، ايران ٚ اۊستانان ٚ مئن دأره. کرمان ٚ اۊستان، مۊختلف ورزشي باشگاهان ٚ أمرأ، ايته ورزشي قۊطب ايسه ؤ ؤ پيله ميللي کارخانه‌ئان ؤ صنعتان ٚ أمرأ، ايران ٚ مئن ايته صنعتي قۊطب ایسه. کرمان ٚ اۊستان ٚ مئن مۊهم ٚ دانشگاهان نهأده گه شأ کرمان ٚ پجشکي علۊم ٚ دانشگاه، رفسنجان ٚ پجشکي علۊم ٚ دانشگاه، رفسنجان ٚ وليعصر دانشگاه، ؤ شهيد باهنر دانشگاه-أ نام بؤردن.

کيشوري تخسيمان


سربس
جرگه:ايران ٚ اۊستانان